CELEX: C2007/170/27
Language: sk
Date: 2007-07-21 00:00:00
Title: Vec C-248/07: Návrh na začatie prejudiciálneho konania, ktorý podal Hof van beroep te Antwerpen 23. mája 2007 – Trespa International B.V./Nova Haven- en Vervoerbedrijf N.V. a Meadwestvaco Europe B.V.B.A.

21.7.2007   
            
            
               SK
            
            
               Úradný vestník Európskej únie
            
            
               C 170/15
            
         Návrh na začatie prejudiciálneho konania, ktorý podal Hof van beroep te Antwerpen 23. mája 2007 – Trespa International B.V./Nova Haven- en Vervoerbedrijf N.V. a Meadwestvaco Europe B.V.B.A.
   (Vec C-248/07)
   (2007/C 170/27)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hof van beroep te Antwerpen
   Účastníci konania pred vnútroštátnym súdom
   
      Odvolateľka: Trespa International B.V.
   
      Odporkyne v odvolacom konaní: Nova Haven- en Vervoerbedrijf N.V. a Meadwestvaco Europe B.V.B.A.
   Prejudiciálne otázky
   
               1.
            
            
               Je osobou, ktorá dováža alebo necháva doviezť tovar na účely prepustenia do voľného obehu, v zmysle článku 291 vykonávacích predpisov k colnému kódexu Spoločenstva (1) v znení platnom od 1. júla 1997 do 15. mája 1998 aj colný deklarant, ktorý podáva colné vyhlásenie v svojom mene a na vlastný účet, alebo len dovozca, ktorému je tovar určený?
            
         
               2.
            
            
               Ide o dodávku vnútri Spoločenstva v zmysle článku 297, prípadne článku 1a, ak je tovar dovezený do Európskej únie v Antverpách a potom prepravený do Holandska? Musí mať osoba v zmysle článku 291 (v otázke č. 1 uvedených) vykonávacích predpisov, v tomto prípade povolenie uvedené v tomto článku?
            
         
               3.
            
            
               Má sa „prijímateľom“ v zmysle článku 297 (v otázke č. 1 uvedených) vykonávacích predpisov rozumieť colný deklarant, ktorý odbavuje tovar na účet skutočného dovozcu na účely dovozu z tretieho štátu do členského štátu Európskej únie?
            
         
      (1)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. EÚ L 253, s. 1; Mim. vyd. 02/006, s. 3).